Pajisje e re për pastrimin e lumenjve nga mbeturinat plastike
Shpikësi holandez, Boyan Slat ka shpikur një interceptor që do të ndihmojë në pastrimin e lumenjve dhe oqeaneve nga mbeturinat plastike.
Ekspertët thonë se 8 milion tonë mbeturina plastike lundrojnë çdo vit në oqeanet e botës, një kërcënim për jetën brenda dhe jashtë ujit. Një shpikës nga Holanda ka gjetur një zgjidhje për pastrimin e tyre. Korrespondenti i Zërit të Amerikës, Arash Arabasadi sjellë hollësitë. Është një armë e qëndrueshme në luftën kundër mbeturinave plastike, e shpikur së fundmi në qytetin port holandez të Roterdamit. 25-vjeçari Boyan Slat, Shef Ekzekutiv i organizatës The Ocean Cleanup, ka braktisur studimet universitare për t’u marrë me këtë punë. Deri vonë, fondacioni u përqëndrua në mbledhjen e plastikës tashmë në oqean. Slat thotë se parandalimi i derdhjes së mbeturinave plastike, që dekompozohen me ngadalësi, në oqeanet e botës kërkon përqëndrimin e vëmendjes te lumenjtë që derdhen në oqeane. thotë Bryan Slat. Shpikja e tij, e quajtur Interceptori, ankorohet në një shtrat lumi. Krahët e tij lundrues mbledh mbeturinat, pa dëmtuar kafshët ose trafikun e lumenjve. , thotë Izhan Hashim, përfaqësues i qeverisë së Malajzisë. Organizata The Ocean Cleanup ka vendosur Interceptorët e saj në Malajzi, Indonezi dhe Vietnam. Një e katërta e interceptorëve të saj të tjerë pritet të vendosen në Republikën Dominikane. Anijet e Pastrimit të Oqeanit funksionojnë me energji diellore dhe atë të prodhuar nga uji. Interceptori kushton 775,600 dollarë, dhe Boyan Slat thotë se kompania ka bërë marrëveshje për dislokimin e tyre me qeverinë e Tajlandës dhe drejtuesit e qytetit të Los Anxhelesit në Kaliforni.